CELEX: 62011CJ0145
Language: ro
Date: 2012-07-19 00:00:00
Title: Hotărârea Curții (Camera a treia) din 19 iulie 2012.#Comisia Europeană împotriva Republicii Franceze.#Neîndeplinirea obligațiilor de către un stat membru — Directiva 2001/82/CE — Medicamente de uz veterinar — Procedură descentralizată în vederea acordării unei autorizații de introducere pe piață a unui medicament de uz veterinar în mai multe state membre — Medicamente generice similare medicamentelor de referință deja autorizate — Refuz de validare a cererii de către un stat membru — Compoziția și forma medicamentului.#Cauza C-145/11.

Hotărârea Curții (Camera a treia) din 19 iulie 2012 — Comisia/Franța
      (Cauza C-145/11)
      „Neîndeplinirea obligațiilor de către un stat membru — Directiva 2001/82/CE — Medicamente de uz veterinar — Procedură descentralizată în vederea acordării unei autorizații de introducere pe piață a unui medicament de uz veterinar
         în mai multe state membre — Medicamente generice similare medicamentelor de referință deja autorizate — Refuz de validare a cererii de către un stat membru — Compoziția și forma medicamentului”
      
      Apropierea legislațiilor — Medicamente de uz veterinar — Directiva 2001/82 — Autorizație de introducere pe piață — Procedură descentralizată — Cerere conformă condițiilor formale care trebuie îndeplinite de cererile de autorizație — Refuz de validare de către un stat membru pentru motive de fond — Neîndeplinirea obligațiilor (art. 258 TFUE; Directiva 2001/82 a Parlamentului European și a Consiliului, art. 32 și 33) (a
         se vedea punctele 32-39, 43, 45, 46, 48 și dispozitivul)
      
      Obiectul
      
         
               Neîndeplinirea obligațiilor de către un stat membru — Încălcarea articolelor 32 și 33 din Directiva 2001/82/CE a Parlamentului
                  European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare
                  (JO L 311, p. 1, Ediție specială, 13/vol. 31, p. 200) — Procedură descentralizată în vederea acordării unei autorizații de
                  introducere pe piață în mai mult de un stat membru — Medicamente generice similare medicamentelor de referință deja autorizate —
                  Refuz de validare de către un stat membru, întemeiat pe motive științifice legate de compoziția medicamentului și de alegerea
                  formei farmaceutice — Principiul recunoașterii reciproce
               
            Dispozitivul
      
         
                  1)
               
               
                  
               
               
                  	Prin refuzul de a valida două cereri de autorizație de introducere pe piață a medicamentelor de uz veterinar CT Line 15 %
                     Premix și CT Line 15 % Oral Powder în cadrul procedurii descentralizate prevăzute de Directiva 2001/82/CE a Parlamentului
                     European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare,
                     astfel cum a fost modificată prin Directiva 2004/28/CE a Parlamentului European și a Consiliului din 31 martie 2004, Republica
                     Franceză nu și-a îndeplinit obligațiile care îi revin în temeiul articolelor 32 și 33 din această directivă.
                  
               
            
         
                  2)
               
               
                  
               
               
                  	Obligă Republica Franceză la plata cheltuielilor de judecată.